Puutarhakasvien tuottaminen avomaalla, 30 osp

**Koodi**: 103912

**Järjestysnumero**: 5

Ammattitaitovaatimukset

**Avomaatuotannon tuotantosuunnitelman noudattaminen**

Opiskelija

* tunnistaa avomaalla viljeltäviä yksi- ja monivuotisia kasveja tietäen niiden suomalaiset nimet, tieteelliset suvut ja lajit sekä viljelyominaisuudet (5099)
* toimii tuotantosuunnitelman tuotantotavan mukaan (5098)
* hinnoittelee tuotteen ja arvioi siihen vaikuttavat kustannukset (5097)
* selvittää puutarhatuotannon tukimahdollisuudet (5096)
* markkinoi ja myy tuotteita hyödyntäen digitaalisia välineitä (5095)
* hyödyntää tuotannossa syntyviä sivuvirtoja. (5094)

**Kasvinlisäystyöt**

Opiskelija

* lisää kasveja eri menetelmillä ja etsii lisäystapaan liittyvää kasvikohtaista tietoa (5093)
* valitsee lisäykseen tarvittavat välineet ja materiaalit huomioiden viljelyhygienian ja kasvuolosuhteet (5092)
* huolehtii kulttuurillisesti arvokkaiden perinnekasvien säilymisestä (5091)
* siistii työskentelyalueen. (5090)

**Kasvikohtaiset hoitotyöt**

Opiskelija

* tekee ajankohtaiset hoitotyöt kasvuston kehitysvaiheen huomioiden (5089)
* tunnistaa vallitsevan kasvualustan, ottaa maanäytteen ja vertaa saatuja tuloksia suositusarvioihin (5088)
* arvioi kasvualustan kunnon ja tekee ohjeiden mukaan tarvittavat maanparannustoimenpiteet (5087)
* tekee ohjeiden mukaan maanmuokkaustoimenpiteet huomioiden hiilensidonnan (5086)
* valitsee sopivan maanpeittokatteen viljelykasville tietäen sen vaikutuksen kastelun tarpeeseen sekä maaperän mikrobitoimintaan ja ravinnetalouteen (5085)
* kastelee ja lannoittaa kasvin tarpeet ja ympäristön vaikutukset huomioiden vettä ja energiaa säästäen (5084)
* tunnistaa työkohteen rikkakasvit, haitalliset vieraslajit, taudit ja tuholaiset ja valitsee sopivat kasvinsuojelumenetelmät tuotantotavan mukaan (5083)
* tekee tarvittavat kasvinsuojelutoimenpiteet noudattaen integroidun kasvinsuojelun yleisiä periaatteita ja voimassaolevaa kasvinsuojelulainsäädäntöä (5082)
* valitsee tilanteeseen sopivan koneen ja laitteen ja käyttää niitä (5081)
* huolehtii koneiden ja laitteiden päivittäisestä huollosta (5080)
* tekee tarvittavat viljelymuistiinpanot (5079)
* toimii turvallisesti tietäen mitä pätevyyksiä työtehtävissä tarvitaan. (5078)

**Sadonkorjuu, kauppakunnostus, varastointi ja pakkaus**

Opiskelija

* tekee oikea-aikaisen sadonkorjuun (5077)
* käsittelee satoa oikeaoppisesti ja kaupan vaatimusten mukaan (5076)
* varastoi sadon kasvin fysiologiset ja biologiset toiminnot huomioiden (5075)
* käyttää tilanteeseen sopivia pakkausmateriaaleja ottaen huomioon niiden ympäristövaikutukset (5074)
* tekee pakkausmerkinnät säädösten mukaisesti (5073)
* minimoi jätteen syntyä sekä lajittelee ja kierrättää jätemateriaalia kiertotaloutta edistäen. (5072)

Arviointi

Opiskelija

|  |  |
| --- | --- |
| Tyydyttävä 1 | * toteuttaa työn ohjeiden mukaisesti * toimii yhteistyökykyisesti * tarvitsee joissakin tilanteissa lisäohjeita * hyödyntää työssä tarvittavaa perustietoa * muuttaa toimintaansa saamansa palautteen mukaisesti |
| Tyydyttävä 2 | * toteuttaa työn oma-aloitteisesti ja ohjeiden mukaisesti * toimii yhteistyökykyisesti ja vuorovaikutteisesti * tarvitsee vain harvoissa tilanteissa lisäohjeita * hyödyntää työssä tarvittavaa tietoa tarkoituksenmukaisesti * muuttaa toimintaansa saamansa palautteen ja omien havaintojen mukaisesti |
| Hyvä 3 | * toteuttaa työkokonaisuuden itsenäisesti * toimii yhteistyökykyisesti ja aloitteellisesti vuorovaikutustilanteissa * selviytyy tavanomaisista ongelmanratkaisutilanteista * hyödyntää työssä tarvittavaa tietoa monipuolisesti * arvioi suoriutumistaan realistisesti |
| Hyvä 4 | * suunnittelee ja toteuttaa työkokonaisuuden itsenäisesti * toimii yhteistyökykyisesti ja rakentavasti vuorovaikutustilanteissa * selviytyy ongelmanratkaisutilanteista hyödyntäen monipuolisia ratkaisutapoja * soveltaa työssä tarvittavaa tietoa monipuolisesti ja perustellusti * arvioi suoriutumistaan realistisesti sekä tunnistaa vahvuuksiaan ja kehittämisen kohteitaan |
| Kiitettävä 5 | * suunnittelee ja toteuttaa työkokonaisuuden itsenäisesti ottaen huomioon muut toimijat * toimii yhteistyökykyisesti ja rakentavasti haastavissakin vuorovaikutustilanteissa * soveltaa työssä tarvittavaa tietoa ongelmanratkaisutilanteissa monipuolisesti ja kriittisesti * esittää työhön ja toimintaympäristöön liittyviä perusteltuja kehittämisehdotuksia * arvioi suoriutumistaan realistisesti ja esittää perusteltuja ratkaisuja osaamisensa kehittämiseen * ymmärtää oman työnsä merkityksen osana laajempaa kokonaisuutta |

Ammattitaidon osoittamistavat

Opiskelija osoittaa ammattitaitonsa näytössä käytännön työtehtävissä tekemällä monipuolisia puutarhatuotannon työtehtäviä avomaalla. Siltä osin kuin tutkinnon osassa vaadittua ammattitaitoa ei voida arvioida näytön perusteella, ammattitaidon osoittamista täydennetään yksilöllisesti muilla tavoin.